AJAKOHAST OTSE TAEVAST
Tere tulemast vaatama saadet "Ajakohast otse taevast"!
See on sul olnud üks hea otsus,
et oled avanud oma teleri ja liitunud meiega.
Veelgi parem otsus on aga see,
kui otsustaksid võtta vastu Jumala pääste.
Selle saate lõpus on sul selleks ka võimalus.
Kuid nagu ikka, on meil täna saates
meile kõigile tuttav ja armas paar - Håkan ja Pia Westergård.
Kuna mainisin meie vaatajatele päästest,
siis kas sobib, et esitan teile selle kohta mõned küsimused?
Sobib ikka.
Päästest räägitakse tavaliselt kui ühest konkreetsest hetkest,
mille kohta inimene võib öelda: "Ma olen nüüd päästetud."
Kuid kas ristimine on ka osa päästest?
See on hea küsimus.
Teatud kristlikes ringkondades ollakse igati seda meelt,
et ristimine ongi kui see päästev ristimine.
Teistes ringkondades võetakse ristimist jälle
liiga kergekäeliselt.
Usun, et ristimine on igal juhul tähtis.
Ütles ju Jeesus isegi, et kes usub ja keda ristitakse,
see pääseb.
Nii et usk ja pääste kuuluvad ühte.
Samas mulle endale meeldib mõelda nii,
et kui ma sünnin vaimselt uuesti -
kui ma võtan Jeesuse vastu ja saan päästetud
ning kogen ka täiesti reaalselt,
kuidas ma astun surmast ellu ehk pimedusest valgusesse,
siis tänu sellele kõigele olen ma küll vaimselt uuesti sündinud,
kuid samas ei tohiks ma kuidagi eirata ristimise olulisust.
Ma usun, et ristimine ise ei päästa kedagi,
küll aga on see osa päästeprotsessist.
Piiblit lugedes on oluline teada
esimeste kristlaste ja algkoguduse tegemistest,
et saada parem pilt kõigest toimunust.
Lugedes Apostlite tegude raamatut,
me näeme, kuidas Jeesus rääkiski päästest ja ristimisest;
välja minemisest ja kõigi inimeste jüngriteks tegemisest
ning nende ristimisest ja õpetamisest.
Ehk Ta rääkis päästest ja ristimisest;
meeleparandusest ja ristimisest.
Piiblist on näha, et inimesed said üsna kiirelt ristitud.
Esimesel nelipüha päeval,
mil 3000 inimest pöördus Peetruse jutluse peale usku,
nad ka ristiti.
Seal oli kindlasti mitmeid neid, kes inimesi ristisid,
sest 3000 inimese ristimine võtab ikka omajagu aega.
Nii et usume, et kõik apostlid olid kindlasti kaasas kogu looga,
inimesi ristides.
See kõik toimus koheselt peale inimeste usku pöördumist.
Siinkohal võib muidugi küsida,
kellele nad oma usku enne ristimist tunnistasid?
Võimalik, et mitte kellelegi,
kuid nad tunnistasidki oma usust seeläbi, et läksid ristimisele.
Nii usun, et see toimib tänapäevalgi.
Et kui olen saanud usklikuks ja lähen ristimisele,
siis see on üks võimas tunnistus.
Sest Piibliski on öeldud,
et kes oma südames usub ja oma suuga tunnistab,
see saab päästetud.
Nii et ristimine on ka üks tunnistus.
Samas tuginetakse tihti mõttele, et niipea, kui keegi saab päästetud,
peab ta tingimata ka kohe ristitud saama.
Ajaloo põhjal on teada,
et kui inimene elas mõnda aega koguduse ja usuelu,
siis ta märkas, et ristiusku pöördumine on ikka nii tõsine asi,
et ta peab ka teadma, mida ta teeb.
Olen märganud me endigi töös, et see võib olla nii lihtne -
eriti, kui tegu on lastega...
Lastega vanuses 6-11 eluaastat,
kes nähes teisi saamas ristitud,
võivad mõelda, et see on ütlemata hea ja tore.
Ja see ongi!
Kuid samas on siiski oluline, et need inimesed käiks esmalt kirikus
ja läbiks seal uute kristlaste või jüngrite koolitusi,
mis räägivad ristiusu põhialustest.
Et kui nad siis peale seda lähevad ristimisele
ja kuulutavad seeläbi avalikult oma usku,
siis nad ka teavad täpselt, mida nad teevad.
Nad teavad täpselt, mida nad teevad
ja mõistavad sedagi, et ristimine on väga kaalukas tegevus.
Nii et inimestele tuleb anda võimalus teada ja mõista, mida nad teevad.
Et ei oleks nii, et ristime kellegi kiiresti ära
ja pärast jääb inimesel mulje,
et see toimus pastori või koguduse survel.
Nii et usklikuks saamine ja ristimine käivad küll käsikäes,
kuid me ei usu seda, et usklikuks saab ristimise kaudu.
Paljud tsiteerivad seda piiblikohta: "Laske lapsukesed minu juurde tulla!"
Me endi peres ja usun, et paljudes kristlikes ringkondades
on kombeks, et kui väike laps sünnib,
siis vanemad võtavad oma beebi ja viivad ta õnnistamisele.
Nii et see on see viis,
kuidas me laseme lastel tulla Jumala ligi.
Ja kui üdini aus olla,
siis lastel peab laskma tulla õige mitu korda.
Sest laps on laps, kes on pidevas kasvamises
ja kel on omad mängukaaslased ning kes teeb seda ja toda.
Sest ta on laps.
Kuid isegi, et me ise oleme käitumiselt pisut vaoshoitumad,
vajame meiegi võimalust tulla ikka ja jälle Jumala ligi.
Üks mu sõber kirjutas kord Facebook'i teate,
et pühapäeva õhtul on koguduses armulaud
ja siis saab minna võtma Jeesust vastu.
Teine sõber kommenteeris seepeale:
"Kas sa mitte pole seda juba varem teinud?"
Sest ta teadis, et info edastaja oli ju juba aastaid usklik olnud.
Kuid me saame sellest hoolimata võtta Jeesust ikka ja jälle vastu,
tugevdades seeläbi ka oma usku.
Nii et jah, me laseme lastel tulla Jumala ligi,
kuid ma ei usu vähimalgi määral,
et me lastest saaks läbi õnnistamise Jumala lapsed.
Jah, me usume, et nad on Jumala omad
ja kuuluvad Jumalale,
nii et kui ka väike beebi peaks surema,
siis pole küsimustki, et ta läheb taevasse
ja on seal koos Jumalaga.
Kuid ka lapse elus saabub mingil ajal hetk,
kus ta mõistab:
"Minugi elus on pattu ja ma vajan andestust",
millele siis järgnebki isiklik kohtumine Jeesusega.
Kas see vastab su küsimusele ristimise kohta?
Selles osas küll, et kuidas see on seotud päästega.
Ma tean, et erinevates kogudustes on selles küsimuses eriarusaamasid.
Meil Elu Sõnas on nii, et kui inimene saab päästetud
ja tahab saada meie koguduse liikmeks,
siis me võimaldame talle seda,
ilma, et ta peaks saama enne ristitud.
Küll aga me õpetame koguduses ristimisest.
Kindlasti võiks seda veel rohkemgi teha,
kuid me õpetame sellest ristimisest, millest oleme ka täna rääkinud.
Ja tasahilju, kui inimeste usk hakkab kasvama,
tekkib neil ka soov saada ristitud.
Nii et me võtame kogudusse vastu inimesi,
kes pole veel ristitud.
Meil oli kord üks vanem abielupaar,
kes said me koguduse liikmeteks,
kuid kes surid enne ära, kui jõudsid ristimisele minna.
Samas aga on ka inimesed avaldanud soovi ristitud saada
ja siis me oleme neid ka ristinud.
Nii et me usume seda,
et kui inimene võtab Jeesuse vastu, siis ta on Jumala laps
ja tal on Jumala ligiolus hea olla.
Sealt edasi võib ta aga hakata edasi õppima ja kasvama.
Oskad sa öelda, milline on ristimise vaimulik tähendus?
Sest ristimine oli olemas juba Vana Testamendi ajal
ja ka Ristija Johannes ristis oma järgijaid.
Ehk siis milline on ristimise vaimne tähendus?
Siinkohal on oluline mõelda sellele, mida sõna "ristimine" tähendab?
Sõna "ristimine" lähtub kreekakeelsest sõnast "baptizo",
mis tähendab ühe asja uputamist teise asja sisse.
Uputamist või üleni sisse kastmist.
Ehk kui me räägime kristlikust ristimisest,
siis me otsekui uputame endid kristliku elu sisse Jeesuses Kristuses.
Kuid Piibel räägib ka matmisest.
Sellest, et me matame oma vana elu maha
ja ütleme sellele hüvasti.
Me muidugi teame, et me ihu ei jää sinna ristimispaika,
vaid me tõuseme sealt jälle üles.
Kuid me ütleme vaimses mõttes hüvasti oma vanale elule.
Olles ise aegajalt inimesi ristinud, oleme endilt küsinud,
miks ja millal me kedagi ristime?
Sest ristimine on ühtpidi kui võrdpilt me vana elu maha matmisest,
kuid teisalt ka tunnistus me usust.
Vahel inimesed tahavad salaja ristitud saada,
kuid me pole väga selle poolt.
Me küll peame austama inimese soovi,
kuid usume siiski, et ristimine on avalik tunnistus sellest,
et inimene on otsustanud järgida Jeesust
ja minna koos Temaga edasi.
Usun sedagi, et ristimine läheb taevasse kirja.
Loomulikult näeb Jumal iga inimese südant,
kuid ristimise kaudu näeb Ta ka seda,
et inimene on valmis võtma nö oma risti
ja kasvõi kannatama oma usu pärast Jeesusesse.
Oleme varemgi sellest rääkinud,
et on inimesi, kes peavad ehk oma usu pärast isegi surema.
Või on ka inimesi, kes Soome kolides saavad ristitud
ja päästavad seeläbi oma hinge.
Kuid ristimist ei märgata vaid taevas, aga ka hingevaenlase leeris,
kus nähakse, et see inimene võtab oma usku tõsiselt
ega võta seda kergekäeliselt.
Sest inimesed võivad vahel võtta usku kui mingit poppi asja.
"Oh, hakkan ka usklikuks ja kogen, mis värk sellega on.
Olen nagunii proovinud juba erinevaid usundeid.
Veidike New Age'i ja natuke seda ja toda.
Loomulikult ka joogat, mis on tänapäeval eriti pop."
On lausa hämmastav,
kuidas rahvas "joogatab" juba lausa avalikult ja kõikjal.
Kuid usklikuks saamises pole selles mõttes midagi poppi,
et kui olen proovinud erinevaid asju, siis proovin nüüd seda usu asja ka.
Ei.
Jeesusesse uskumine ja usklikuks saamine tähendab seda,
et ma pöördun Jumala poole ja võtan seda kõike tõsiselt.
Ma võtan oma risti enese kanda
sõltumata sellest, mida inimesed ja maailm ka ei ütleks.
Ehk nii nagu meil on need ühesuunalise tee märgid,
nii on ka meil vaid üks tee ja see pole mingi naljaasi.
Olles rääkinud ristimisest, teame usklikena sedagi,
et on olemas ka Püha Vaimuga ristimine
või ka tulega ristimine.
Tahaksid sa ka sellest pisut enam rääkida?
Tahaksin siinkohal kasutada esmalt väljendit "uskliku ristimine".
Ristimine on ka õige, aga samas läheb see vahel segamini,
kui osad räägivad nii laste kui täiskasvanute ristimisest.
Me isegi oleme olnud kaasas laste ristimisega,
kuid seda selliste laste puhul, kes juba mõistavad, mida nad teevad
ja kes tunnistavad oma usku Jeesusesse.
Ehk siis parem oleks öelda usklike ristimine.
Mis puutub Püha Vaimu ristimisse,
siis siingi kehtib see pilt, millest varem juba juttu oli -
meid kastetakse millegi sisse.
On selge, et meie usklikuks saades tuleb ka Jumala Vaim me sisse elama.
Ilma Püha Vaimu mõjutuseta pole isegi võimalik usklikuks saada.
Ehk siis Jumala Sõna ja Püha Vaim on need, mis meid mõjutavad.
Ja kui sa usklikuks saad,
annab Püha Vaim kinnitust su sees, et sa oled Jumala laps.
Kuuled sa seda siis või mitte - Ta tunnistab seda nii või teisiti,
et oled teinud selle sammu ja otsuse.
Kuid Jeesus ütles ka seda, et kui Püha Vaim tuleb te üle,
siis te saate ka osa Tema väest.
Jumal teab, et me vajame väge,
nii et Ta ristibki meid Püha Vaimu ja tulega,
tuues sellega veel täiendavad mõõtmed me usuellu.
Me võime lugeda Apostlite tegude raamatust,
kuidas nad täitusid üha enam Püha Vaimuga.
Üha enam.
See, et me sünnime Püha Vaimu mõjul vaimselt uuesti,
ei tähenda veel seda,
et me oleme Teda nii täis, et rohkem enam ei mahugi.
Meil on võimalus saada alati rohkem ja me ka vajame seda.
Püha Vaimu ristimise kaudu on meil ka võimalus
võtta vastu erinevaid ande
ning ka võõrastes keeltes rääkimine.
Keeltes rääkimine on me vaimulikule elule
tohutuks õnnistuseks.
Sest palvetades või ka oma igapäevaelu elades,
pole me võimelised pidevalt põlvedel olema.
Ka ei hoia me oma käsi pidevalt ristis,
vaid me elame oma elu, sõidame autoga, käime poes,
elame oma pereelu,
kus noored emmed vahetavad mähkmeid ja toidavad lapsi
Me teeme nii paljusid asju.
Seda nii kõrgemal tasandil, kui täiesti tavalises mõttes.
Kuid me võime palvetada isegi keset seda kõike.
Seetõttu usun ka, et inimene, kes on täis Püha Vaimu
ja kõneleb võõrastes keeltes,
võib paluda palju suuremal määral, kui siis, kui teda kontrollivad mõtted:
"Mida ma küll järgmiseks ütlen?"
Kui me palume avalikult - olgu siis jumalateenistustel,
või kusagil mujal, kus rahvas on koos,
siis me tõesti peame mõtlema, mida ja kuidas me palume.
Kuid kui me oleme vaid isekeskis Jumala palge ees,
siis võime paluda ja liikuda just nii nagu soovime,
kogedes, kuidas Jumala Vaim liigub ja tegutseb me sees.
Nii et see on tohutu õnnistus saada ristitud Püha Vaimuga.
Sa mainisid ennist ka tulega ristimist.
Ma usun, et siin on taaskord eritasandites küsimus,
kuid sa koged, kuidas üks tuli hakkab põlema su südames
ja ka su keelel
ning see on tõesti suur õnnistus.
Kas inimene saab alati osa Püha Vaimu väest ja tulest,
kui on saanud endale keeltes rääkimise anni?
Siinkohal ei saa küll väita,
et ta oleks seepeale alati nii võimsalt Püha Vaimu poolt ristitud.
Me küll oleme kuulnud inimeste tunnistustest,
kes on kogenud Püha Vaimu ristimist väga võimsal moel
ja samas on neidki,
kes on seda kogenud nö leebemal moel.
Olles ka isiklikult seda kõike kogenud ja hakates rääkima võõrastes keeltes,
kuna olin palunud Jumalalt Püha Vaimuga ristimist,
siis märkasin,
et järgmisel päeval ärgates olin rõõmus.
Üks teatud rõõm täitis mind.
Ma ei saa öelda, et see oleks olnud nii võimas kogemus
nagu paljud on seda kirjeldanud,
et nad olid Püha Vaimu mõju all lausa tunde.
Või nagu mõned on öelnud lausa Jeesusele, et:
"Ära enam juurde anna,
kuna ma ei jaksa seda enam hetkel vastu võtta.
Aitab praeguseks küll!"
Nii et Püha Vaimu ristimisel on erinevaid tasemeid.
Seetõttu tahan ka öelda sulle,
et oled sa seda kogenud väga võimsal moel,
või mitte just kõige võimsamal -
ole siiski tänulik selle eest, mis sul on.
Kasuta seda, mille Jumal on sulle andnud
ja lase Jumala Vaimul voolata, täites sind ikka ja jälle.
Kas kõik usklikud võivad keeltes rääkida?
Selle üle vaieldakse päris palju,
kuid ma ei näe põhjust,
miks mitte kõik ei võiks rääkida keeltes.
Selle teema ümber valitseb teatud segadus
ja me võime ehk mõnes teises saates, kui on rohkem aega, sellest rääkida.
Kuid arvatakse, et Paulus rääkis keeltega rääkimisest kui armuannist,
sest ta rääkis sellest samas kohas, kus ta mainis teisigi armuande.
Kuid ma ei usu seda.
Ma usun, et need keeled, mille Jumala Vaim meile annab,
kuuluvad otsekui kristlaseks olemise "põhipaketti".
Jah, on olemas ka selline tugevam keeltes rääkimise and,
mida sageli kasutatakse prohvetliku kõnelemise raames.
Kuid ma isiklikult usun, et kui me võtame Püha Vaimu vastu,
siis me võime ka hakata rääkima võõrastes keeltes.
See pole me jaoks mingi kohustus, vaid pigem õnnistuseks meile.
Nii et ära seisa sellele vastu ega karda seda,
vaid räägi just nii nagu Piibli sõnul Jumala Vaim sulle rääkida annab.
Anname mõne hetke pärast vaatajaile võimaluse
paluda päästepalvet.
Kuid oleks hea, kui paluksime ka Püha Vaimuga ristimise pärast.
Kuid enne seda tahaksin küsida veel, mida sa ütleksid neile,
kes on küll saanud juba usklikuks, kuid kes ei ole veel ristitud.
Üks asi, mida me kindlalt teame, on see,
et sunniviisil ei saavuta kunagi midagi head.
Seetõttu tahaksin ka soovitada sulle, et oleksid siiralt ja avatult Jumala ees
ja loeksid Tema Sõna.
Seda nii Apostlite tegude raamatust kui kõigist evangeeliumitest.
Lihtsalt ütle: "Püha Vaim, räägi minuga."
Ta teeb seda.
Olen olnud vahel üllatunud sellest,
et inimesed, kes on olnud just sellises olukorras,
on ise tulnud paluma võimalust saada ristitud.
Nad on ise mõistnud selle vajalikkust sellest ka lugedes,
nii et sinagi võid esitada oma soovi saada ristitud
ja ma väga julgustan sind seda tegema.
Ära seisa sellele vastu
ega ka vastanda erinevaid teoloogilisi arusaamu.
Ütle: "Püha Vaim, näita Sina mulle, mis on õige.
Las Sinu Sõna heita valgust kogu loole"
ja sa näed, kuidas Ta juhib sind õigele teele oma nime pärast.
Oleme aegade jooksul ristinud väga paljusid inimesi
ja märganud, et vaid selle väikese aja jooksul,
mil nad on seal vee all,
kui me nad sinna vee alla kastame ja nad sealt siis jälle üles tõstame,
et Jumala Vaim teeb seal midagi.
Nad tõusevad sealt veest rõõmsatena, tõstavad oma käed taeva poole
ja on ütlemata heas tujus.
Osad ei taha ristimisbasseinist väljagi minna,
kuna see on nii imeline kogemus.
Nii et see tõesti tõestab,
et Jumal teeb ristimise käigus midagi positiivset ja head.
Veel enne, kui palume päästepalve ja Püha Vaimuga ristimise palve,
tahaks mainida millestki,
mis on kas tingitud õpetuse puudumise
või selle vähesuse pärast,
kuid osad inimesed lihtsalt ei ava oma suud
ega hakka rääkima keeltes.
Isegi, et nad seda nii väga igatsevad ja tahavad.
Nad ütlevad vaid mõned üldkasutatavad sõnad
oma emakeeles või kristlikus keeles nagu: "Halleluuja! Tänu Jeesus!"
Need on fraasid, mida sa juba nagunii oskad,
kuid kuula seda, mis toimub su sees.
Sa ei pea neid asju välja mõtlema või midagi matkima -
lihtsalt kuula oma sisehäält.
Olen küsinud osadelt inimestelt:
"Kui hakkaksid praegu võõrastes keeltes rääkima,
siis kas kuuled enda sees, kuidas see võiks kõlada?"
Ta vastab: "Kuulen",
mispeale ütlen talle: "Hakka siis pihta!"
Hakka rääkima välja seda, mida Jumala Vaim sulle annab,
sest Jumala Vaim elab su sees.
Mitte niivõrd su peas, kuivõrd su südames,
kust tulevad ka sõnad, mida välja rääkida.
Loomulikult me ka ise kuuleme, mida me räägime
ja inimlikult võib see tunduda kummalisena.
Pealegi võib Saatan sulle öelda: "See on su enda väljamõeldis!"
Kuid sa saad öelda, et see pole tõsi ja et ammutad seda oma sisemusest.
See kõik on üks tohutu õnnistus,
mistõttu kui nüüd ka palume selle pärast,
hakkagi tegema nii.
Issand Jeesus, me täname Sind Püha Vaimu ja Ta ligiolu eest.
Aitäh, et oled just seal, kus me vaatajad praegu on.
Ja tänu Sulle, et need kes paluvad Sinu Vaimuga täitumist,
et sa annad neile need uued keeled, mille abil kuulda oma sisemust.
Nii et hakka nüüd rääkima keeltes, nagu meiegi seda siin teeme.
Me ei saa kahjuks jätkata lõputult, kuna meie saate aeg hakkab lõppema
kuid sa võid omal käel jätkata ja rääkida edasi keeltes.
Osad teist aga võivad mõelda:
"Ma isegi ei tea, kas olen juba usklik või mitte?"
Kui nii, siis korda meie järel kogu südamest.
See pole mingi võlupalve siin, vaid abiks sulle,
nii et korda meie järel:
Jeesus Kristus,
ma võtan Su vastu.
Tule mu ellu
ja päästa mind.
Lase mul vaimselt uuesti sündida.
Tänu Sulle, Jeesus.
Ma usun Sinusse
ja tänan, et elad minus.
Olen nii tänulik Sulle selle eest.
Aamen.
Tahan Jeesuse nimel kuulutada sulle su patud andeks,
kui tõesti palusid kogu südamest ja ka mõtlesid seda, mida palusid.
Ole õnnistatud!
Jätkake aga keeltes palvetamist, võtke meiega ühendust ja küsige nõu.
Ja kui võtsid Jeesuse oma ellu vastu, jaga seda uudist teistegagi.
Näeme taas!
Oleme tänulikud võimaluse eest teha teletööd.
See on väga rikastav ja toob kaasa palju rõõmu.
Ka sinul on võimalus anda oma osa ja teenida Jumalat selle läbi.
TV7 annetustelefon on 900 1777 ja pangakontod leitavad www.tv7.ee
Aitäh, et toetad meid!
Tõlge: Anne-Ly Raukas